Samuel Ofosu-Ampofo

Samuel Ofosu-Ampofo (wɔwoo no Obiradzi 10, 1962) yɛ Ghana ɔmanyɛnyi na ɔyɛ Mbrahyɛbaguanyi na  Panyin a ɔhwɛ Fante akwa Etsifi Mantɔw  a ɔwɔ Ghana Epuei mbewdo.  Ɔsanso yɛ kan Epuei mantamu soafo na kan Ɔman Nhyehyɛɛfo wɔ Ɔman Dɛmokrasi Mbrahyɛbagua no mu. Ampofo so yɛ kan Ɔmanpanyin a ɔhwɛ Mpɔtamu  Aban no Nkuraase Nkɔdo do. Mprempren yi, ɔyɛ ɔman no Tsirtsenanyi ma "National Democratic Congress" (NDC). 

 Ɔbra Ahyɛse Na Nwomasua 
Wɔwoo Ampofo wɔ Kyebi wɔ Ghana Epuei Mantamu. Onyaa na mfitseasee skuul adzesua wɔ Asamankese, Anum L/A Mfinimfin Skuul (afe apem ahaakorɔn eduosuon-esia kesi afe apem ahaakorɔn eduosuon-akorɔn).  Afei ɔkɔɔ Akwatia "Technical Institute"  kɔtoaa no skuul do fitsi afe apem ahaakorɔn eduosuon-akorɔn kesi afe apem eduowɔtwe-ebien. Ɔkɔɔ Kumasi "Polytechnic" wɔ afe afe  apem ahaakorɔn eduowɔtwe-esuon mu ɔkɔr do kenyaa ne "Post Graduate Certificate" wɔ Ɔman Edwumayɛ mu wɔ Ghana "Institute of Management & Public Administration" (GIMPA) na wɔ  Haggai Asɔe a ɔwɔ Hawaii Nsupɔw do.

Ɔsanso kɔr "University of Education, Winneba" (Kumasi Campus) dɛ ɔrekɛyɛ "sandwich" nhyehyɛɛ bi fitsi afe apem ahaakorɔn  eduokorɔn-biako  kesi  afe apem ahaakorɔn eduokorɔn-ebiasa. Ampofo sanee kɔr "University of Mines and Technology" (UMAT) wɔ Tarkwa na onyaa abɔdzen krataa wɔ mfirdwuma mu fitsi afe apem ahaakorɔn eduowɔtwe-ebiasa kesi afe apem ahaakorɔn  eduowɔtwe-ebiasa. Ɔsanso yɛ obi a wawie skuul wɔ "USA-Specialized Studies in Advanced Leadership" (1998).

 Amanyɛsɛm 
Ampofo yɛ Ghanaman a ɔtɔ do anan no Mbrahyɛbaguanyi wɔ mbrahyɛbagua a ɔtɔdo ebien ne ebiasa no mu na ɔyɛ Ɔman Dɛmokrasi Mbrahyɛbagua amambufo.  N'amambu edwuma no hyɛɛ ase ber a na kɛseyɛ kan ɔmampanyin Jerry John Rawlings paaw no dɛ mantamu Panyin no fitsi afe apem ahaakorɔn eduokrɔn-anan kesi afe apem ahaakorɔn eduokorɔn-esia.

 Mbrahyɛbaguanyi 
Afei ɔdze no ho hyɛɛ 1996 Ghana amansan abatow no mu dɛ mbrahyɛbaguanyi a ɔpɛ dɛ ɔdze Fanteakwa Etsifi mantamu a ɔwɔ Ghana Epuei mantamu.  Odzii nkunyim wɔ dɛm nkongua yi mu a na nyinara yɛ mba 21,284 wɔ abatow a ɔfata a wɔtowee dɛm afe no nyinara mu. Odzii egua yi do wɔ afe apem ahaebien Ghana amansan abatow no mu a na nyinara yɛ 15,487 a ɔyɛ 49.70% wɔ abatow a ɔfata a wɔtowee no nyinara mu.

Ɔsan sii akan wɔ afe apem ahaebien na anan abatow no mu na odzii nkogu wɔ Kwadjo Agyei Addo a ɔyɛ 'New Patriotic Party' kuwba no enyim.  Ɔkɔr n’enyim dɛ orikesi akan bio wɔ afe 2008 Ghana amansan abatow no mu na odzii nkogu bio wɔ Kwabena Amankwa Asiamah a ɔyɛ "New Patriotic" kuwba.

 Ɔman Soafo 
Ogyinaa kuw no Ɔman Nhyehyɛɛ dzibea no ekyir, na Ɔmampanyin Mills paaw no dɛ Ghana Ɔsoafo a ɔhwɛ Mpɔtamu Aban na Nkuraase Nkɔdo do wɔ aban nsakrae mu wɔ Obiradzi 2011 mu. Ansaana wɔropaw no no nna ɔyɛ Epuei afamu mantamu Soafo fitsi ber a Mills NDC aban no hyɛɛ ase wɔ afe 2009 mu na Kwasi Akyem Apea-Kubi na odzi n’adze.

Ekyir no wɔpaaw no dɛ Ghana hɛn gyinabea na Hɛn Gyinabea Aban mpanyimfo kuw no guamutsenanyi wɔ afe 2013 mu wɔ kan ɔmampanyin John Dramani Mahama amambu ase. Afe apem ahaebien na du-awɔtwe ne bosoom Ɔberɛfɛw mu no, wɔpaaw Ampofo dɛ NDC Ɔman Tsirtsenanyi wɔ ananmusifo nhyiamu a ɔtɔdo akorɔn a wɔyɛe wɔ "Fantasy Dome" wɔ "Trade Fair Center" wɔ Nkran.  Hɔn a wɔdze hɔnho hyɛɛ mu no yɛ Dan Abodakpi, Betty Mold Iddrisu, Alhaji Huudu Yahaya na Danny Annang.

 Mbra Ho Nsɛm  Na Ekyingye 
Afe apem ahaebien ne bosoom Obiradzi ne da a ɔtɔdo du-biako mu no, Ghana nsɛmbɔndzifo ho nhwehwɛmu dwumadzibea (CID) kyeer Samuel Ofosu-Ampofo.  Wɔkyeer Ofosu-Ampofo wɔ nkorɔfo a wɔkyeer hɔn siei toatoaa do a na esi wɔ ɔman no mu nyinara ho;  a ɔman fofor do amanyɛfo, ɔman fofor do ɔmamba, na atuhoakyɛfo a wofi Canada ka ho.[26]

 Nsɛmbɔndzi ho Etsirdopam ho nsɛm 
Afe apem ahaebien na eduonu ne bosoom Ɔberɛfɛw mu no, Ghana Asɛndzibea Panyin no gyee too mu dɛ adanse a wɔkyerɛɛ dɛ wɔakyer egu hama do a ɔkyerɛ dɛ Ofosu-Ampofo ayɛ nsɛmbɔndze ho atsirdopam."Theorigin of the recording" wɔ afe apem ahaebien ne bosoom  Kwakwar. 

Wɔagye NDC Ɔman Tsirtsenanyi Samuel Ofosu Ampofo na ankorankor afofor a ɔreyɛ nhyehyɛɛ a ɔfa nsɛmbɔndze dwumadzi a wɔdze hɔn enyi esi ankorankor binom do ho kwankyerɛ ho nsɛm a wɔkyerɛ dɛ wɔakyer egu hama do no ato mu dɛ adanse.  Ankorankor a wɔdze hɔn enyi esi hɔn do no bi na Abatow Bagua (EC) guamutsenanyi na Ɔman Asomdwee Bagua no Tsirtsenanyi na afofor.

Iyi bae ber a asɛndzibea no poow nsɛm a mbranyimfo  a wɔwɔ ma amanyɛfo no a nna ɔka dɛ nsɛm a wɔkyeer guu mfir (audio) a wɔ amanyɛ mbra mu ɔmmfa kwan mu anaa akam wɔ ho. Woemmbu beenu yi  fɔ dɛ wɔatow ahyɛ "public" ɔfesa do, wɔ ber a woemmbu Ofosu Ampofo fɔ wɔ ndzeyɛɛbɔn a ɔyɛɛ tsia "Public  officer".

 Mboaedze 

Nkyekyεmu:Ghanafo
Nkyekyεmu:Ghana mbrahyɛbaguafo 2001-2005
Nkyekyεmu:Ghana mbrahyɛbaguafo 1997–2001